വീണ്ടും അച്ഛനാകാനൊരുങ്ങി ബോറിസ് ജോണ്സണ് ലണ്ടന് : ബ്രിട്ടീഷ് പ്രധാനമന്ത്രിയുടെ ഭാര്യ ക്യാരി സിമണ്ട്സ് രണ്ടാമതും അമ്മയാകാന് പോകുന്നുവെന്ന ബ്രിട്ടീഷ് മാദ്ധ്യമങ്ങള് റിപ്പോര്ട്ട് ചെയ്തു. ഇന്സ്റ്റാഗ്രാമിലൂടെ ക്യാരിയാണ് വീണ്ടും അമ്മയാകാന് പോകുന്നതിലുള്ള സന്തോഷം പങ്ക് വച്ചത്. ഈ വര്ഷമാദ്യം അബോര്ഷന് സംഭവിച്ചതിനെപ്പറ്റിയും ആ സമയം അനുഭവിച്ച മാനസിക സമ്മര്ദ്ദത്തെ പറ്റിയും ക്യാരി സൂചിപ്പിച്ചിരുന്നു. ഈ വര്ഷം ഡിസംബറില് ക്യാരി കുഞ്ഞിന് ജന്മം നല്കുന്നതോടെ ഏഴാം തവണ അച്ഛനാകുകയെന്ന സൗഭാഗ്യം ബ്രിട്ടീഷ് പ്രധാനമന്ത്രിയെ തേടിയെത്തും. മുന്പ് രണ്ട് തവണ വിവാഹിതനായ ബോറിസിന് ആ ബന്ധങ്ങളിലായി 5 കുട്ടികളുണ്ട്. കഴിഞ്ഞ വര്ഷം ഏപ്രിലില് ക്യാരിക്കും ബോറിസിനും ആണ്കുഞ്ഞ് പിറന്നിരുന്നു. ഈവര്ഷം മേയിലാണ് 57 കാരനായ ബോറിസ് ജോണ്സണും 33 കാരിയായ ക്യാരിയും വിവാഹിതരായത്.